419.07 REGOLAMENTI DWAR IT-TWAQQIF TAL-BORD NAZZJONALI DWAR L-AKKREDITAMENT (MALTA) L-AVVIŻ LEGALI 306 ta’ l-2007. L-AVVIŻ LEGALI 306 ta’ l-2007. 1. It-titolu ta’ dawn ir-regolamenti hu Regolamenti dwar it-Twaqqif tal-Bord Nazzjonali dwar l-Akkreditament (Malta). Tifsiriet. 2. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra: " akkreditament " tfisser attestazzjoni lil terza persuna minn awtorità pubblika, relatata ma’ korp ta’ valutazzjoni ta’ konformità, li tagħti dimostrazzjoni formali tal-kompetenza tal-persuna biex tagħmel xogħlijiet ta’ valutazzjoni ta’ konformità; "appell" tfisser talba minn applikant jew korpakkreditat għal rikonsiderazzjoni ta’ deċiżjoni avversa mill-korp ta’ akkreditament rigward l-istat us mixtieq ta’ akkreditament; " applikant " tfisser kull korpli applika għal akkreditament; "assessur" tfisser persuna assenjata minn korp ta’ akkreditament biex twettaq, weħidha jew bħala parti minn tim ta’ valutazzjoni, valutazzjoni ta’ Korp ta’ Valutazzjoni ta’ Konformità; "l-Att " tfisser l-Att dwar l-Awtorità Maltija dwar l-iStandards; Kap. 419. Kap. 419. " il-Bord " tfisser Bord Nazzjonali dwar l-Akkreditament (Malta) stabbilit skond ir-regolament 3; " ċertifikazzjoni " tfisser attestazzjoni minn terza parti rigward prodotti, proċessi, sistemi jew persuni; " ċertifikazzjoni ta’ akkreditament " tfisser dokument formali jew sett ta’ dokumenti, li fih jingħad l-iskop ta’ dak l-akkreditament; " deċiżjonijiet avversi " tinkludi rifjut milli tiġi aċċettata applikazzjoni, rifjut milli tipproċedi b’valutazzjoni, talbiet għal azzjonijiet korrettivi, bidliet fl-iskop ta’ l-akkreditament, deċiżjonijiet li l-akkreditament jiġi miċħud, sospiż jew irtirat, u kull azzjoni oħra li tfixkel milli jinkiseb l-akkreditament; "dokument normattiv" hu dokument li jipprovdi regoli, karatteristiċi għall-attivitajiet jew ir-riżultati tagħhom. Il-frażi "dokument normattiv" hija frażi ġenerika li tinkludi dokumenti bħal standards, speċifikazzjonijiet tekniċi, kodiċijiet ta’ prattika u regolamenti; " espert" tfisser persuna assenjata minn korp ta’ akkreditament biex tipprovdi tagħrif speċifiku jew il-kompetenza meħtieġa dwar l-iskop ta’ akkreditament li għandu jiġi valutat; " estensjoni ta’ akkreditament " tfisser il-proċess biex ikabbar l-iskop ta’ l-akkreditament; "evidenza " tfisser osservazzjoni mill-Korp ta’ Valutazzjoni ta’ Konformità li jwettaq servizzi ta’ valutazzjoni ta’ konformità fil-ħidma tiegħu ta’ akkreditament; " il-Ministru " tfisser il-Ministru responsabbli għall-Awtorità Maltija dwar l-iStandards; " irtirar ta’ l-akkreditament " tfisser il-proċess li bih jiġi kanċellat l-akkreditament kollu kemm hu; "kalibrar " tirreferi għall-operazzjonijiet kollha li jsiru bl-iskop li jiddeterminaw il-qies ta’ l-iżbalji ta’ strument li jkejjel; "Kap tad-Direttorat " tfisser il-persuna maħtura f’dik il-kariga skond id-disposizzjonijiet ta’ l-artikolu 3(17) ta’ l-Att; " konformità " tfisser it-twettiq tal-ħtiġiet speċifikati minn prodott, proċess jew servizz; "korp" tfisser kull persuna jew assoċjazzjoni ta’ persuni privata jew pubblika, sew jekk tkun persuna ġuridika sew jekk le; "korpakkreditat " tfisser korp li jkun ingħata akkreditament; "korp ta’ akkreditament " hu dak il-korp awtorevoli li jwettaq akkreditament u li jopera taħt ir-responsabbiltà tal-gvern, u bl-awtortità ġejja minnu; "korp ta’ ċertifikazzjoni " hukorpli jmexxi proċess ta’ ċertifikazzjoni; "korp ta’ spezzjoni " hukorpli jmexxi spezzjonijiet; "korp ta’ valutazzjoni ta’ konformità " tfisser korpli jmexxi servizzi ta’ valutazzjoni ta’ konformità; "proċedura ta’ valutazzjoni ta’ konformità " tfisser il-proċedura li biha wieħed jasal għall-valutazzjoni ta’ konformità; "skop ta’ akkreditament " tfisser servizzi ta’ valutazzjoni ta’ konformità speċifiċi li għalihom akkreditament hu mfittex jew ġie mogħti; it-testijiet speċifiċi, qisien jew kalibrarlikorp ikun akkreditat formalment biex jagħmel mill-Bord, li jiġbor fih kull kwalifika bħal medda ta’ qisien, proċeduri ta’ ittestjar u inċertezzi fil-kejl assenjati; "sorveljanza " tfisser is-sett ta’ attivitajiet, ħlief valutazzjoni mill-ġdid, biex jiġi verifikat li l-kondizzjonijiet meħtieġa għall-akkreditament jibqgħu jiġu sodisfatti mill-Korp ta’ Valutazzjoni ta’ Konformità akkreditat. Il-kelma tinkludi kemm sorveljanza dwar valutazzjoni fuq il-post kif ukoll attivitajiet ta’ sorveljanza oħra, bħal dan li ġej: (a) mistoqsijiet mill-korp ta’ akkreditament lill-Korp ta’ Valutazzjoni ta’ Konformità dwar l-aspetti ta’ akkreditament; (b) analiżi tad-dikjarazzjonijiet tal-Korp ta’ Valutazzjoni ta’ Konformità dwar dak li jaqa’ taħt l-akkreditament; (ċ) rikjesti lill-Korp ta’ Valutazzjoni ta’ Konformità biex jipprovdi dokumenti u records ta’ ilmenti, records rikjesti lill-Korp ta’ Valutazzjoni ta’ Konformità biex jipprovdi dokumenti u records (pereżempju rapporti ta’ awditjar, riżultati tal-kontroll intern fuq il-kwalità biex tiġi verifikata l-validità tas-servizzi tal-Korp ta’ Valutazzjoni ta’ Konformità, records ta’ analiżi mill-ġdid ta’ amministrazzjoni; (d) monitoraġġ tal-ħidma li ssir mill-Korp ta’ Valutazzjoni ta’ Konformità (bħal riżultati tal-parteċipazzjoni fit-testijiet ta’ profiċjenza); "sospensjoni ta’ akkreditament " tfisser il-proċess li jagħmel temporanjament invalidu l-akkreditament, jew kollu kemm hu jew parti mill-iskop ta’ l-akkreditament; "spezzjoni " tfisser l-eżami ta’ disinn ta’ prodott, prodott, servizz, proċess jew impjant, u d-determinazzjoni tal-konformità tagħhom ma’ ħtiġiet speċifiċi jew, abbażi ta’ ġudizzju professjonali, ta’ ħtiġiet ġenerali; "terza parti " tfisser kull persuna jew korp li hu rikonoxxut li hu indipendenti mill-partijiet involuti fir-rigward tal-kwistjoni li tkun qed tiġi trattata; "test" tfisser l-operazzjoni teknika li tikkonsisti fid-determinazzjoni ta’ waħda jew aktar mill-karatteristiċi ta’ prodott partikolari, proċess jew servizz skond proċedura speċifikata; " tnaqqis fl-akkreditament " tfisser il-proċess li jikkanċella l-akkreditament għal parti mill-iskop ta’ akkreditament; "valutazzjoni " tfisser il-proċess li hu responsabbli għalih il-korp ta’ akkreditament biex jivvaluta l-kompetenza ta’ korp ta’ valutazzjoni ta’ konformità skond kull standard partikolari jew dokumenti normattivi u għal skop definit ta’ akkreditament. Valutazzjoni tal-kompetenza ta’ korp ta’ valutazzjoni ta’ konformità jinvolvi valutazzjoni tal-kompetenza ta’ l-operazzjonijiet kollha ta’ dan il-korp, inkluża l-kompetenza tal-persunal, il-validità tal-valutazzjoni ta’ konformità dwar il-metodoloġija u l-validità tal-valutazzjoni ta’ konformità dwar ir-riżultati; " valutazzjoni ta’ konformità " tfisser meta jintwera li ħtiġiet speċifikati dwar prodotti, proċessi, sistemi, persuna jew korp huma sodisfatti. Din tkopri dawk l-attivitajiet bħal ittestjar, kalibrar, spezzjoni u ċertifikazzjoni relatati. 3. It-Twaqqif tal-Bord Nazzjonali dwar l-Akkreditament (Malta). (1) Għandu jkun hemm Bord magħruf bħala Bord Nazzjonali dwar l-Akkreditament (Malta) li għandu jaqdi l-funzjonijiet relatati ma’ l-akkreditament skond dawn ir-regolamenti. (2) Il-Bord għandu jkun jikkonsisti f’Chairman appuntat mill-Ministru u mhux aktar minn tnax-il membru appuntati minn fost persuni ta’ pożizzjoni rikonoxxuta u ta’ esperjenza professjonali f’materja relatata ma’ attivitajiet ta’ valutazzjoni ta’ konformità u akkreditament, sakemm: (a) il-membri tal-Bord ikunu jinkludu rappreżentanza bilanċjata bla ma jkun hemm ebda parti dominanti; u (b) mingħajr preġudizzju għall-paragrafu (a), il-membri għandhom jiġu appuntati minn organizzazzjonijiet pubbliċi, privati, kummerċjali jew industrijali. (3) Il-Bord għandu jistabbilixxi l-proċedura tiegħu nnifsu u għandu jagħmel ir-regoli tiegħu hustess inklużi regoli dwar meta jsiru laqgħat u regoli dwar kworumu meta jittieħdu l-voti waqt dawk il-laqgħat. (4) Il-Bord għandu jkollu dawn il-funzjonijiet li ġejjin: (a) li jaġixxi bħala l-Korp Nazzjonali ta’ Akkreditament f’Malta responsabbli għall-akkreditament skond standard s u gwidi nazzjonali, internazzjonali u Ewropej rilevanti, u regolamenti nazzjonali, internazzjonali u Ewropej applikabbli; (b) li jaġixxi bħala l-Korp Nazzjonali ta’ Akkreditment f’Malta responsabbli biex jadotta rabtiet u obbligi li għandhom x’jaqsmuma akkreditment b’riżultat ta’ kull ftehim internazzjonali, kemm bilaterali, reġjonali jew multilaterali; (ċ) li jakkredita laboratorji ta’ ittestjar u kalibrar; (d) li jakkredita korpi ta’ ċertifikazzjoni li joħorġu ċertifikazzjoni ta’ prodotti, servizzi, sistemi ta’ mmaniġġar u ta’ persunal; (e) li jakkredita korpi ta’ spezzjoni; (f) li jieħu deċiżjonijiet fuq meta jingħataw, jew jiġu irtirati ċ-ċertifikati ta’ l-akkreditament u meta jkun hemm estensjoni tagħhom jew tnaqqis fihom; (g) li jiddetermina l-policy ġenerali u l-għanijiet tad-Direttorat ta’ l-Akkreditament; (h) li jkun il-punt ta’ kuntatt għas-setturi kollha li dan jirrapreżenta u persuni oħra li jkollhom xi interess f’dawn; (i) li jirrevedi l-pjan annwali ta’ kummerċ; u (j) li japprova, fuq rakkomandazzjoni tad-Direttorat ta’ l-Akkreditament, it-twaqqif u x-xoljiment tal-kumitati tekniċi kif u meta meħtieġ. (5) Fl-eżekuzzjoni tal-funzjonijiet tiegħu, il-Bord għandu jżomm lill-Ministru infurmat perjodikament bl-attivitajiet tiegħu u jipprovdilu dik l-informazzjoni li tista’ tkun neċessarja għal dan l-għan. (6) Meta qed jaqdi l-funzjonijiet tiegħu, il-Bord għandu jopera skond standards internazzjonali li jfissru r-rekwiżiti għal korpijiet ta’ l-akkreditament. B’żjieda ma’ dan, meta jkun qed jaqdil-funzjonijiet tiegħu taħt dawn ir-regolamenti, il-Bord għandu jkun jiffunzjona indipendentement f’dak li għandu x’jaqsam ma kwistjonijiet ta’ operat u kwistjonijiet tekniċi fl-ambitu tal-kompetenza tiegħu. 4. (1) Id-Diretttorat ta’ Akkreditament, appuntat skond l-Ordni dwar l-Awtorità Maltija dwar l-iStandards (Twaqqif tad-Direttorat ta’ l-Akkreditament), għandu jkun responsabbli għall-funzjonijiet amministrattivi u eżekuttivi tal-Bord. (2) Il-Kap tad-Direttorat għandu jiffunzjona bħala Segretarju tal-Bord. 5. Kumitati tekniċi. (1) Id-Direttorat jista’, bi qbil mal-Bord, iwaqqaf kumitati tekniċi biex jagħtu parir xjentifiku u tekniku fl-oqsma ta’ kompetenza rispettivi tagħhom. (2) Id-Direttorat għandu jappunta persuna kompetenti li tippresjedi u tikkordina l-kumitat tekniku. (3) Id-Direttorat jista’, bi qbil mal-Bord, ixolji kumitat tekniku u jneħħi, jibdel jew jissospendi kull membru ta’ dan il-kumitat jekkazzjoni ta’ din ix-xorta titqies meħtieġa biex tinżamm l-imparzjalità, it-trasparenza, l-indipendenza u l-kompetenza tiegħu. 6. Proċedura ta’ akkreditament. (1) Valutazzjoni għall-akkreditament ta’ kull xorta ta’ korp għandu jitmexxa skond id-dokumenti normattivi applikabbli. (2) Il-Bord għandu jagħmel kuntratt ma’ kull korp li jkun irid li jingħata akkreditament, u dan il-kuntratt għandu jistipula d-drittijiet u l-obbligi tal-partijiet f’dak il-kuntratt. (3) Il-Bord għandu jagħmel kuntratt ma’ l-assessuri skond kif ikun meħtieġ u kif rikjest mill-proċedura ta’ l-akkreditament. (4) Il-Bord għandu jagħti ċertifikat ta’ akkreditament lil kull korp li jissodisfa l-ħtiġiet tad-dokumenti normattivi applikabbli. (5) Il-Korpa kkreditat għandu jkompli jikkonforma fuq bażi permanenti mal-ħtiġiet ta’ akkreditament speċifikati fis-sub regolament (1). In-nuqqas li jissodisfa dawn il-ħtiġiet tul il-perjodu ta’ akkreditament għandu jwassal għas-sospensjoni, riduzzjoni ta’ l-iskop jew l-irtirar ta’ l-akkreditament. (6) Kull spiża assoċjata mal-valutazzjoni tal-kompetenza, akkreditamntu sorveljanza għandha tiġi mġarrba mill-korp ta’ valutazzjoni ta’ konformità. 7. (1) Kull korp li jħoss ruħu aggravat minn deċiżjoni tal-Bord jista’ jappella minn dik id-deċiżjoni lid-Direttorat fi żmien tletinġurnata mid-data meta d-deċiżjoni tkun ġiet notifikata lill-korp jew lill-pubbliku, skond liema hi l-aktar tard. (2) Id-Direttorat għandu jappunta, għal dan l-iskop, persuna adatta, imparzjali u indipendenti, jew grupp ta’ persuni skond in-natura ta’ l-appell biex jirrapportaw fuq il-merti ta’ l-appell u biex jagħmlu rakkomandazzjonijiet xierqa lill-Bord.